CELEX: 32017D1208(01)
Language: da
Date: 2017-12-04 00:00:00
Title: Kommissionens gennemførelsesafgørelse af 4. december 2017 om offentliggørelse i Den Europæiske Unions Tidende af en ansøgning om ændring af varespecifikationen for en betegnelse inden for vinsektoren i henhold til artikel 105 i Europa-Parlamentets og Rådets forordning (EU) nr. 1308/2013 (Graves (BOB))

8.12.2017   
            
            
               DA
            
            
               Den Europæiske Unions Tidende
            
            
               C 421/10
            
         KOMMISSIONENS GENNEMFØRELSESAFGØRELSE
   af 4. december 2017
   om offentliggørelse i Den Europæiske Unions Tidende af en ansøgning om ændring af varespecifikationen for en betegnelse inden for vinsektoren i henhold til artikel 105 i Europa-Parlamentets og Rådets forordning (EU) nr. 1308/2013 (Graves (BOB))
   (2017/C 421/07)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 97, stk. 3, og
   ud fra følgende betragtninger:
   
               (1)
            
            
               Frankrig har i medfør af artikel 105 i forordning (EU) nr. 1308/2013 ansøgt om ændring af varespecifikationen for betegnelsen »Graves«.
            
         
               (2)
            
            
               Kommissionen har behandlet ansøgningen og fastslået, at betingelserne i artikel 93-96, artikel 97, stk. 1, og artikel 100-102 i forordning (EU) nr. 1308/2013 er opfyldt.
            
         
               (3)
            
            
               For at gøre det muligt at indgive indsigelser i henhold til artikel 98 i forordning (EU) nr. 1308/2013 bør ansøgningen om ændring af varespecifikationen for betegnelsen »Graves« offentliggøres i Den Europæiske Unions Tidende —
            
         VEDTAGET DENNE AFGØRELSE:
   Eneste artikel
   Ansøgningen om ændring af varespecifikationen for betegnelsen »Graves« (BOB) i medfør af artikel 105 i forordning (EU) nr. 1308/2013 er indeholdt i bilaget til denne afgørelse.
   I henhold til artikel 98 i forordning (EU) nr. 1308/2013 giver offentliggørelsen af denne afgørelse ret til at gøre indsigelse mod ændringen af den betegnelse, der er anført i nærværende artikel, stk. 1, inden for to måneder fra datoen for offentliggørelsen i Den Europæiske Unions Tidende.
   
      Udfærdiget i Bruxelles, den 4. december 2017.
      
         
            På Kommissionens vegne
         
         Phil HOGAN
         
            Medlem af Kommissionen
         
      
   
   
      (1)  EUT L 347 af 20.12.2013, s. 671.
   
      BILAG
      
         »GRAVES«
      
      
         AOP-FR-A1012-AM01
      
      Dato for indgivelse af ansøgningen: 7.3.2016
      ANSØGNING OM ÆNDRING AF VARESPECIFIKATIONEN:
      1.   Regler, der finder anvendelse for ændringen
      
      Artikel 105 i forordning (EU) nr. 1308/2013 — væsentlig ændring
      2.   Beskrivelse af og begrundelse for ændringen
      
      2.1.   Geografisk område
      
      I kapitel 1, afsnit IV, nr. 1, i varespecifikationen foretages følgende ændringer:
      
                  —
               
               
                  Efter ordet »Virelade« indsættes følgende: »samt den del af det område, der hører under kommunen Coimières, som svarer afsnit A, benævnt Herrères, side 1 i matrikelbogen (omarbejdet kort for 1934), attesteret i overensstemmelse med det originale kort (plan minute de conservation) den 5. november 2010.« Formålet med denne ændring er at medtage en del af det område, der hører under kommunen Coimères, i det geografiske område, for hvilket det er begrundet, at det kontinuerligt er blevet anvendt til vindyrkning, at sammenlignelige dyrkningsformer kommer til anvendelse, og at området landskabsmæssigt, topografisk, hydrologisk, geologisk og pedologisk er sammenligneligt med de tilgrænsende vindyrkningsarealer for betegnelsen »Graves«. Denne del af kommunen Coimères er geografisk beliggende i umiddelbar forlængelse af det geografiske område for den beskyttede oprindelsesbetegnelse »Graves«.
                  Ansøgningen om, at kommunen Coimères skulle medtages, blev allerede indgivet i 1938 umiddelbart efter den nationale anerkendelse af betegnelsen, efter at en erhvervsdrivende på daværende tidspunkt havde henvist til en forglemmelse. På trods af at der af nationale beslutningsorganer blev truffet flere på hinanden følgende positive beslutninger vedrørende medtagelsen af denne kommune i det geografiske område for betegnelsen, blev denne beslutning efterfølgende aldrig indskrevet i de officielle dokumenter. Medtagelsen af denne kommune er ganske enkelt at rette op på en forsømmelse, der ligger lang tid tilbage.
               
            
                  —
               
               
                  stednavnene »Martignas-sur-Jalle« og »Saint-Jean-d’Illac« udgår. Formålet med denne ændring er at kommunerne Martignas-sur-Jalle og Saint-Jean-d’Illac ikke skal indgå i det geografiske område, eftersom der ikke længere drives vindyrkning, og at der ikke længere benyttes vinplanter eller parceller for den beskyttede oprindelsesbetegnelse.
               
            Nr. 6 i enhedsdokumentet ændres derfor.
      2.2.   Afgrænset parcelområde
      
      I kapitel I, afsnit IV, nr. 2, i varespecifikationen indsættes efter datoangivelsen »10. februar 2011« følgende: »og dets permanente udvalg af 4. september 2013 gennem delegation fra det nationale udvalg«. Formålet med denne ændring er at indføje tidspunktet for, hvornår den kompetente nationale myndighed har godkendt en ændring af det afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde kan udpeges de parceller, der egner sig til produktion af vin med den beskyttede oprindelsesbetegnelse.
      Enhedsdokumentet berøres ikke af denne ændring.
      2.3.   Tilknytning til oprindelsesstedet
      
      I kapitel I, afsnit X, nr. 1, litra a), tredje afsnit, i varespecifikationen erstattes tallet »43« af tallet »42«. Ændringen indebærer en korrektion af antallet af kommuner i det geografiske produktionsområde, efter at de to kommuner Martignas-sur-Jalle og Saint-Jean-d’Illac er trukket tilbage, og en del af det område, der hører under kommunen Coimières, blev blevet tilføjet.
      Enhedsdokumentet ændres derfor i nr. 8.
      Sammenfatningen af tilknytningen i nr. 8 i enhedsdokumentet er blevet ændret under hensyn til det maksimale antal tegn, som pålægges af e-ambrosia.
      2.4.   Andre ændringer
      
      Inden for rammerne af denne nye ansøgning om ændring er enhedsdokumentet blevet ajourført i overensstemmelse med de nye dataindføringsregler for e-Ambrosia-softwaren.
      ENHEDSDOKUMENT
      1.   Betegnelse
      
      Graves
      2.   Type geografisk betegnelse
      
      BOB — beskyttet oprindelsesbetegnelse
      3.   Kategorier af vinavlsprodukter
      
      
               
                  1.
               
               
                  Vin
               
            4.   Beskrivelse af vinen/vinene
      
      
         Stille rødvin
      
      Rødvinene er fremstillet på en afbalanceret druesortbestand, hvor druesorten Cabernet Sauvignon N tilfører aromaer og struktur, druesorten Merlot N giver den duft og smidighed suppleret med druesorten Cabernet Franc N, Petit-Verdot N, Malbec N og Carménère N. De unge vine udviser aromaer af røde bær, der følges af krydrede og røgede noter. Disse elegante og strukturerede, fine og aromatiske vine udvikler sig harmonisk, og deres bouquet kan antage let røgede noter. Afhængig af årgang og oprindelse opnår de deres højdepunkt, når de er mellem 5 og 10 år gamle.
      Naturligt alkoholindhold: mindst 11 %.
      Alkoholindhold efter berigelse: 13,5 %.
      For disse vine er malolaktisk gæring obligatorisk.
      Æblesyreindhold: 0,3 gram pr. liter eller derunder.
      Indhold af gæringsdygtigt sukker: 3 gram pr. liter eller derunder.
      
         Stille hvidvin, tør
      
      Hvidvinene er elegante og fyldige. De er lavet på druesorten Sémillon B og udvikler som regel blomsternoter og en naturlig græslighed, som ikke udelukker friskhed. Ved en sammenstikning med druesorten Sauvignon B, der giver friskhed og udtryk, og med druesorten Muscadelle B, der giver lette moskusnoter, udviser disse vine ofte blomster- og citrusnoter, der undertiden ledsages af eksotiske eller mentolnoter. Ved fadlagring, der undertiden anvendes, kan der efter nogle års lagring opnås fylde og kompleksitet.
      Naturligt alkoholindhold: mindst 10,5 %.
      Totalt alkoholindhold efter berigelse: 13 %.
      Indhold af gæringsdygtigt sukker: 4 gram pr. liter eller derunder.
      Generelle analytiske karakteristika
      
                  Maksimalt alkoholindhold (i % vol.)
               
               
                   
               
            
                  Virkeligt minimumsalkoholindhold (i % vol.)
               
               
                   
               
            
                  Totalt minimumssyreindhold
               
               
                  I milliækvivalenter pr. liter
               
            
                  Maksimalt indhold af flygtig syre (i milliækvivalenter pr. liter)
               
               
                  13,27 
               
            
                  Maksimalt indhold af svovldioxid (i milligram pr. liter)
               
               
                   
               
            Man har ikke opført de analytiske karakteristika, som er angivet i gældende lovgivning.
      5.   Vinfremstillingspraksis
      
      a.   
            Væsentlige ønologiske fremgangsmåder
         
      
      
         Beplantningstæthed og afstand
      
      Dyrkningspraksis
      Beplantningstætheden er mindst 5 000 vinstokke pr. ha. På disse vinmarker må afstanden mellem rækkerne ikke overstige 2 meter, og afstanden mellem vinstokkene i en planterække må ikke være under 0,8 meter.
      
         Regler for beskæring af vinplanten
      
      Dyrkningspraksis
      Beskæringen foretages senest på det udviklingsstadium, hvor bladene er udfoldede (Lorenz-stadium 9). Vinplanterne beskæres på følgende måder med højst tolv skud pr. plante:
      
                  —
               
               
                  kort sporebeskæring (korte grene) eller lang sporebeskæring (lange grene)
               
            
                  —
               
               
                  kort sporebeskæring med to kordoner eller vifteformet med fire arme.
               
            
         Vanding
      
      Dyrkningspraksis
      Vanding i vinplantens vækstperiode er kun tilladt i tilfælde af vedvarende tørke, eller hvis tørken hindrer vinplantens normale fysiologiske udvikling og druens rette modning.
      
         Berigelse
      
      Specifik ønologisk fremgangsmåde
      Anvendelse af subtraktive berigelsesteknikker er tilladt for rødvine indtil en koncentrationsgrad på 15 %.
      Efter berigelsen må rødvinenes totale alkoholindhold i volumenprocent ikke være højere end 13,5 %.
      Efter berigelsen må hvidvinenes totale alkoholindhold i volumenprocent ikke være højere end 13 %.
      b.   
            Maksimumsudbytter
         
      
      
         Rødvin
      
      65 hl/ha
      
         Hvidvin
      
      68 hl/ha
      6.   Afgrænset område
      
      Druehøsten, fremstillingen, behandlingen og lagringen af vinen finder sted i følgende kommuner i departementet Gironde: Arbanats, Ayguemorte-les-Graves, Beautiran, Bègles, La Brède, Budos, Cabanac-et-Villagrains, Cadaujac, Canéjan, Castres-Gironde, Cérons, Cestas, Eysines, Gradignan, Guillos, Le Haillan, Illats, Isle-Saint-Georges, Landiras, Langon, Léogeats, Léognan, Martillac, Mazères, Mérignac, Pessac, Podensac, Portets, Pujols-sur-Ciron, Roaillan, Saint-Médard-d’Eyrans, Saint-Michel-de-Rieufret, Saint-Morillon, Saint-Pardon-de-Conques, Saint-Pierre-de-Mons, Saint-Selve, Saucats, Talence, Toulenne, Villenave-d’Ornon, Virelade samt den del af det område, der hører under kommunen Coimières, som svarer afsnit A, benævnt Herrères, side 1 i matrikelbogen (omarbejdet kort for 1934), attesteret i overensstemmelse med det originale kort (plan minute de conservation) den 5. november 2010.
      7.   Primære druesorter
      
      
                   
               
               
                  Cabernet-Sauvignon N
               
            
                   
               
               
                  Cabernet Franc N
               
            
                   
               
               
                  Cot N
               
            
                   
               
               
                  Carménère N
               
            
                   
               
               
                  Muscadelle B
               
            
                   
               
               
                  Merlot N
               
            
                   
               
               
                  Sémillon B
               
            
                   
               
               
                  Sauvignon gris G
               
            
                   
               
               
                  Sauvignon B
               
            
                   
               
               
                  Petit Verdot N
               
            8.   Tilknytning til det geografiske område
      
      Det geografiske område for den beskyttede oprindelsesbetegnelse »Graves« består af en ca. 10 kilometer bred stribe langs venstre bred af Garonne-floden, der strækker sig mod nord til Bordeaux og mod sydøst til Langon.
      Som det franske navn antyder, består området i »Graves« af rullesten, småsten, mere eller mindre grovkornet grus, sand blandet med silt og ler, som undertiden hviler på kalksten, men oftest på rent sand eller al (klastisk sand, der indeholder jernpartikler) eller ler. Området strækker sig over 42 kommuner i departementet Gironde.
      Jorderne er opstået i løbet af en lang, kompleks geologisk historie, der er tæt forbundet med Garonne-flodens opståen, ændringerne af dens forløb og de efterfølgende istidsperioder under kvartærtiden. I disse perioder eroderede gletsjerne fra Pyrenæerne dalene, hvorved der dannedes samlinger af stenstykker, som floderne senere har ført med til regionen Bordeaux. Af disse på hinanden følgende aflejringer er der kun rester tilbage i form af højderygge af alle størrelser og typer af grus.
      De jorder, som siden da er opstået, er på grund af det høje indhold af småsten og rullesten meget gennemtrængelige. Selvom det ikke kun er disse marker, der er meget karakteristiske for »Graves«, udgør de strukturen og er udslagsgivende for billedet af vinenes fortræffelighed. Hældningerne fremmer vandets afløb og sørger for en fuldstændig overfladedræning, der i øvrigt understøttes af et omfangsrigt hydrografisk net af små vandløb, der munder ud i Garonne-floden. Der er tale om jorder, hvor vandforsyningen til vinplanterne er stærkt reguleret.
      På vindyrkningsarealerne hersker et særligt, gunstigt klima, eftersom det mod vest beskyttes mod store takket være fyrreskoven, der har en vigtig temperaturregulerende funktion, mod stærk hede og for meget fugtighed takket være en naturlig lufttilførsel og luftbevægelse på grund af Garonne-flodens nærhed og dermed begunstiges af havets påvirkning, som mildner frosten om foråret. Vindyrkningslandskabet i dette område, som består af bløde skråninger, hvor de lyse og glatpolerede rullesten reflekterer lyset på druerne, er beliggende mellem floden og fyrreskovene.
      I regionen Graves har de fine hvide og røde bordeauxvine deres oprindelse, og her er opstået metoder, som den dag i dag stadig anvendes. Vinplanterne, som dyrkes i et kystklima, har siden det 17. og 18. århundrede skullet støttes ved opbinding på stolper. Senere blev espalierbeskæringen og en streng beskæringsmåde alment udbredt for at sikre en jævn fordeling af druerne og for at fotosyntesen i bladoverfladen er tilstrækkelig for en optimal modning af druerne.
      I overensstemmelse med traditionen, som allerede var nedskrevet i dekret af 4. marts 1937 om fastlæggelse af den kontrollerede oprindelsesbetegnelse »Graves«, omfatter det parcelområde, der er afgrænset til druehøst, de parceller, der er kendetegnet ved en naturlig dræning gennem enten deres dræningskvalitet eller deres beliggenhed på en højderyg eller en skråning. Undtaget er de områder, som i geografisk eller topografisk henseende ligger langt fra Garonne-floden, eller som er omsluttet af skov (der hindrer cirkulation af de kolde luftmasser), og som er udsat for frost om foråret.
      De tydeligt afgrænsede parceller muliggør den optimale udvikling for de lokale druesorter, der i tidens løb er blevet udvalgt på grund af deres holdbarhed og ældningsevne, da disse produkter skal transporteres over store strækninger.
      De stenede, varme og lidet frugtbare jorder i området sætter naturlige begrænsninger for produktionen af rødvine, men muliggør alligevel en optimal modning for druesorterne Cabernet-Sauvignon N og Merlot, der også begunstiges af varmereguleringen, der sikres af Garonne-flodens nærhed. De vine, der produceres, udviser en god struktur og gennemgår den modning og smagsudvikling, der er nødvendig for deres opbygning, før de udbydes til forbrugerne.
      De mere sandede jorder eller jorder med en leret struktur egner sig bedre til produktion af hvide vine fra området med oprindelsesbetegnelsen, navnlig vin af druesorterne Sauvignon B og Sémillon B, som giver dem friskhed og finesse og blomsteragtige noter og frugtighed.
      For at høsten skal blive tilstrækkelig stor og samtidig ikke overbelaste vinstokkene og for at fremme modningen og en optimal koncentration af druerne, er minimumsplantetætheden høj.
      Den kontrollerede oprindelsesbetegnelse »Graves« er blevet internationalt kendt takket være en unik jordbeskaffenhed og geografisk beliggenhed og beliggenheden i nærheden af havnen i Bordeaux, hvor en omfattende handel tidligere foregik for at markedsføre vinen over hele verden.
      9.   Vigtige yderligere betingelser
      
      
         
            Område i umiddelbar nærhed
         
      
      
         Retlig ramme
      
      National lovgivning
      
         Type supplerende betingelse
      
      Undtagelse vedrørende produktionen i det afgrænsede geografiske område
      
         Beskrivelse af betingelsen
      
      Det område, der ligger umiddelbart i nærheden, og som er genstand for undtagelsen vedrørende vinfremstillingen, behandlingen og lagringen af vinen, omfatter følgende kommuner i departementet Gironde: Barsac, Béguey, Bieujac, Bommes, Cadillac, Castets-en-Dorthe, Fargues, Langoiran, Loupiac, Le Pian-sur-Garonne, Preignac, Rions, Saint-Loubert, Saint-Maixant, Saint-Pierre-d’Aurillac, Sainte-Croix-du-Mont og Sauternes.
      
         
            Større geografisk enhed
         
      
      
         Retlig ramme
      
      National lovgivning
      
         Type supplerende betingelse
      
      Supplerende bestemmelser vedrørende mærkningen
      
         Beskrivelse af betingelsen
      
      På etiketten for vine med den kontrollerede oprindelsesbetegnelse er det tilladt at angive »Vin de Graves« som større geografisk enhed. De skrifttegn, som anvendes for denne større geografiske enhed, må hverken i højden eller bredden være større end to tredjedele af størrelsen af de skrifttegn, som anvendes i den kontrollerede oprindelsesbetegnelses navn.
      10.   Link til varespecifikationen
      
      https://info.agriculture.gouv.fr/gedei/site/bo-agri/document_administratif-d60d4526-0d0e-4eec-811f-73176ca92985